**LÄÄNE-HARJU VALLA KOGUKONNAKOMISJONI KOOSOLEKU PROTOKOLL**

Aeg: 23.01.2025 kell 18:00-20:00

Koht: Paldiski, LHV volikogu saal

Koosoleku juhataja: Heiki Hõimoja

Protokollis: Ülle Teigar

**Osavõtjad**:

Osales 21 komisjoni liiget: Terje Kivist, Eve Jakobson, Urve Truubon, Marju Algvere, Marge-Thea Lembinen, Ando Eelmaa (veebis), Krista Maaro, Ago Kokser, Kaidi Torjus, Pille Liblik, Anneli Liblik, Vaike Ilves, Guido Leibur, Juhan-Lauri Parmas, Peeter Schneider, Siiri Kaldma, Tiina Mets, Irina Kalviste, Heiki Hõimoja, Eero Salumäe (veebis), Ülle Teigar

Külalisena: Erki Ruben, Lianne Teder ja kaks noort

**Koosoleku päevakord**:

1. Teede hooldus, nii talvine kui aastaringne. Rääkima tuleb Erki Ruben, palun saata küsimused ette erki.ruben@laaneharju.ee

2. Tiina algatatud [NOVA projektist](https://www.google.com/url?q=https%3A%2F%2Fliiga.ee%2Fwp-content%2Fuploads%2F2024%2F11%2FNova-raport_EELPRINT19.11.2024.pdf&sa=D&source=calendar&usd=2&usg=AOvVaw2q4UGi9Dr33wD717gqhHoJ) tuleb rääkima Lianne Teder Tallinna Ülikoolist.

3. Koha peal algatatud teemad

**Päevakorra punkt 1.** **Teede hooldus, nii talvine kui aastaringne**

Erki Ruben andis ülevaate teehoolduse toimimisest ja vastas talle ette saadetud küsimustele.

Selle aasta talv on seni olnud suhteliselt lumevaene. Lumelükkamise lepingupartneritele makstakse valmisolekutasu ka siis, kui lund ei ole, see on KOV jaoks pidev püsikulu terve hooaja jooksul. Lumesadude korral on tasustamine töötundide alusel. Erakorraliste ilmaolude (lumetormide) korral on hooldus erirežiimi alusel, vajadusel toimub lumelükkamine ringiratast.

KOV on enda hooldada võtnud osaliselt ka riigiteid, juhul kui need on olulise tähtsusega, nt koolibusside marsruudid.

Libedusetõrjena kasutatakse nn kammi, mis kriibib jää sisse vaod, et takistada külglibisemist. Kergliiklusteedel kasutatakse graniitkillustikku.

Lääne-Harju valla talihoolduse korraldus on jagatud viieks piirkonnaks, kus igas on oma lepingupartnerid. Täpsem info piirkondade jagunemise ja lepingupartnerite kohta on leitav [KOV lehelt](https://laaneharju.ee/talvine-teehooldus).

Järelvalvet ja seiret teostavad kolm valla töötajat, aga igale poole nad ei jõua. Probleemide korral tuleb kohe ühendust võtta enda piirkonna esindajaga:

Padise, Harju-Risti, Vasalemma: Meelis Randmäe (5666 8487, Meelis.randmae@laaneharju.ee)

Madise, Keila: Allan Kalve (5470 0738, [allan.kalve@laaneharju.ee](http://allan.kalve@laaneharju.ee/))

Paldiski: Tauri Olesk (5301 0112, [tauri.olesk@laaneharju.ee](http://tauri.olesk@laaneharju.ee/))

Kergliiklusteede hoolduse kontaktisik on Jüri Karisma (5569 9270, juri@lahevesi.ee)

Suvist hooldust saab KOV teha ainult valla avalikel teedel, erateedel hooldust teha ei tohi. Erateedel vastutab tee korrashoiu eest 100% kinnistu omanik.

**Päevakorra punkt 2. NOVA projektist räägib Lianne Teder Tallinna Ülikoolist**

Lianne Teder tutvustab lühidalt ennast ja annab ülevaate NOVA projektist. Tartu vallavalitsuse juures katsetati 2022/23.a. noorte-vanade (NOVA) ühiskomisjoni tööd. Nii noored kui vanemaealised on kohaliku elu juhtimise juures alaesindatud. Senised praktikad on näidanud, et noortevolikogud hästi tööle ei hakka. Peamiste põhjustena võib välja tuua, et noored on niigi väga hõivatud; nende jaoks on oluline, et nad teemadest aru saaksid (kompetents); nende arvamust peab ka kuulda võtma.

Järgnes lühike arutelu kahe koosolekul osalenud noorega, et mis teemad neid kõnetaksid ja kas nad osaleksid ka edaspidi sellisel kujul komisjoni töös.

Otsustati: Arutleda veel komisjoni juurde töögrupi loomise üle, kuhu kaasata ka noori.

**Päevakorra punkt 3. Koha peal algatatud teemad**

1. Lääne-Harju valla haridusstrateegia 2025-2030 eelnõu. Kogukonnakomisjoni ettepanekuid oodatakse kuni 10. veebruarini.

Guido Leiburi märkused:

1. Haridusstrateegia peab olema seotud:

   - hariduse visiooni ja missiooniga

   - valla strateegiaga

   - valla visiooni ja missiooniga

Need seosed peavad olema haridusstrateegia sissejuhatuses näidatud ja nimetatud. St kogu järgnev sisu peab ka kõrgema taseme eesmärke toetama!

Millised on haridusstrateegiast tulenevad dokumendid (ehk järgmised sammud)

2. Haridusstrateegia dokumendi enda struktuur võiks olla järgmine:

   1) Hariduse visioon ja missioon

   2) Strateegia (käesoleva dokumendi) eesmärk (-d)

   3) Olukorra lühikirjeldus ja SWOT analüüs järeldustega (fookusega tugevustele ja võimalustele)

   4) Tegevuste prioriteedid (vähemalt 3 olulist)

   5) Haridussüsteemi struktuur ja koostöö

   6) Koolitajate (õpetajate) arendamine ja motivatsioon

   7) Haridussüsteemi ressursid ja investeeringud

   8) Mõõdikud ja järelvalve

   9) Peamised riskid ja nende vähendamise võimalused

10)  Strateegia uuendamise kord (teostamise ja uuendamise vastutus, läbivaatamise/uuendamise intervall, kinnitamine)

Otsustati: Kuna strateegia dokumendiga jäi enne koosolekut liiga vähe aega tutvumiseks, siis Heiki Hõimoja lisab dokumendi kogukonnakomisjoni drive kausta, kuhu komisjoni liikmed saavad enda kommentaarid ja ettepanekud lisada. Nende alusel formuleeritakse komisjoni ühine seisukoht.

1. Heiki Hõimoja tutvustab lühidalt Lääne-Harju Koostöökogu uut [sotsiaalfondi meedet](https://vomentaga.ee/meetmed-ja-taotlemine/sotsiaalmeede/),  mille sihtgrupp on puuetega inimesed 16+ ning vanemaealised 55+. Toetuse määr on 100% abikõlblikest kuludest. Meetme järgmine taotlusvoor tuleb 10.03-17.03.2025. Meetme infopäev toimub 20.02.2025 kell 15.30. Rohkem infot saab LHKK [kodulehelt](https://vomentaga.ee/meetmed-ja-taotlemine/sotsiaalmeede/).
2. Veebruari koosolek toimub 27.02.2025 kell 18:00 Paldiskis.

/*digitaalselt allkirjastatud*/ /*digitaalselt allkirjastatud*/

Heiki Hõimoja Ülle Teigar

Koosoleku juhataja Protokollija